
Az emberkereskedelem tényállásának gyakorlati kérdései

A dolgozat megkísérli összefoglalni az emberkereskedelem szabályozásának történetét. Nemzetközi kitekintést ad a szabályozás kezdeti szakaszára a különböző nemzetközi egyezmények keletkezésének körülményeire és okaira. Összefoglalja a magyar szabályozás történetét is, bemutatva az emberkereskedelem megjelenését a hazai büntetőjogban és eljut az egyes változások indokait is rögzítve a hatályos szabályokig.
A szakirodalomból ismert társadalmi problémák felvetése mellett néhány jogeseten keresztül problémákat vet fel az emberkereskedelem bűntettének gyakorlati alkalmazásával kapcsolatosan. Egyben bemutatja a hazai ítélkezésben gyakran előforduló és jellemzőnek mondható elkövetési magatartásokat.
Az áldozatvédelem védelem mellett a munka ad néhány megoldási javaslatot is az emberkereskedelem áldozatainak védelmére, kiemelve a civil szervezetek és az állami szabályozás együttes felelősségét.



